تورکیه بؤیوک میللت مجلیسی‌نین صدری مصطفی شنتوپ آخیسکا تورک‌لری‌نین سورگون ائدیلمه‌سی‌نین 77-جی ایلینده حیاتینی ایتیرن‌لری یاد ائدیب.
مصطفی شنتوپ سوسیال مئدیا حسابیندا پای‌لاشیم ائدیب.
شنتوپ " آخیسکا تورک‌لری‌نین تاریخه قارا لکه کیمی دوشن وطن‌لریندن سورگون ائدیلیشی‌نین 77-جی ایلدؤنومونده حیاتینی ایتیرن قارداش و باجی‌لاریمیزی رحمتله یاد ائدیرم" دئییب.
جمهور باشقانی یاردیمجیسی فوات اوکتای دا تورک‌لرین آخیسکادان سورگون ائدیلمه‌سی‌نین 77-جی ایلدؤنومو ایله باغلی مئساژ یاییب.
اوکتای مئساژیندا "اورک‌لرده‌کی آغری 77 ایلدن سونرا هله ده ایلک گونکو کیمی تزه‌دیر. 1944-جو ایل نوامبرین 14-ده اؤز وطن‌لریندن وحشیجه‌سینه سورگون ائدیلن آخیسکا تورک‌لرینی اونوتمامیشیق و اونوتمایاجاغیق" دئییب.
